И България спря полетите от Великобритания заради новата мутация . Днес се очаква решение на ЕС . И България спря полетите от и до Великобритания заради новата мутация на коронавируса , която е по - заразна . Завръщащите се български граждани трябва да прекарат 10 - дневна карантина . Днес се очаква съвместно решение на ЕС . По заповед на министъра на здравеопазването проф . Костадин Ананиев от 00.00 часа на 21 декември 2020 до 31 януари 2021 се забранява влизането на територията на България през всички гранични пунктове на всички лица , които пристигат с начална точка на отпътуване от Великобритания . Забраната важи за всички видове транспорт - въздушен , морски , железопътен и автомобилен транспорт . В посочения период България преустановява полетите от и до Великобритания . Забраната не се отнася за българските граждани и лицата със статут на постоянно , дългосрочно или продължително пребиваване на територията на Република България . При пристигането си в България те подлежат на задължителна 10 - дневна карантина в дома си или в друго място за настаняване , в което са посочили , че ще пребивават . Мярката се налага заради нова мутация на коронавируса , която се разпространява на територията на Великобритания . Според учените , новият щам е 70 % по - заразен , но не е толкова смъртоносен , колкото SARS - CoV - 2 . " Това , което знаем за новия щам на вируса е , че той се предава по - бързо и че се влияе от новата ваксина , която започва да се поставя в България от 27 декември " , каза още министър Ангелов . И други европейски страни вече спряха полетите от и до Великобритания . Сред тях са Германия , Нидерландия , Белгия и Франция . Днес ще се проведе спешна среща на ЕС , на която се очаква да бъде взето решение за съвместна европейска позиция по темата .